armvectores/hy_wikipedia_2023 huggingface dataset:
Կանաչ կրակներ

«Կանաչ կրակներ» (ռուս.՝ «Зелёные огни»), խորհրդային սև-սպիտակ գեղարվեստական ֆիլմ, որը նկարահանել են ռեժիսորներ Սերգեյ Սպլոշնովը և Իոսիֆ Շուլմանը 1955 թվականին «Բելառուսֆիլմ» կինոստուդիայում։ Պրեմիերան տեղի է ունեցել 1956 թվականի ապրիլի 21-ին։


== Սյուժե ==
Ֆիլմը պատմում է Բելառուսի երկաթուղայինների, տրանսպորտում ստախանովյան շարժման հիմնադիր Պ. Կրիվոնոսի հետևորդների մասին։ Սերգեյ Չոբուրը՝ երիտասարդ մեքենավարը, կատարելով իր առաջին երթը և փորձելով գերարագ երթ կատարել էշելոնով՝ օգտակար բեռի ավելացված զանգվածով, գերազանցում է սահմանված նորմերը։ Երթի երթուղին բավականին բարդ է, բազմաթիվ վերելքներով, շրջադարձերով, որտեղ քիչ են ուղիղ հատվածները և հնարավորություն չկա արագություն հավաքել։ Շարժման ընթացքում հայտնաբերվում է շոգեքարշի անսարքություն։ Ճանապարհին կատարված վերանորոգումը հանգեցնում է տեխնիկական շահագործման կանոնների խախտմանը, և նորամուծության հակառակորդները՝ դեպոյի կարիերիստները, Չոբուրին հեռացնում են աշխատանքից։ Քաղաքական բաժնի պետ Յակուշևի ակտիվ մասնակցությամբ Չոբուրի փորձը հաջողվում է հաջողությամբ կրկնել, և նրան վերադարձնում են շոգեքարշի վրա աշխատելու։
Ֆիլմում մեծ տեղ է զբաղեցնում մելոդրամատիկ մասը, այսպես կոչված, սիրային եռանկյունին։ Գլխավոր հերոսը սիրում է մի աղջկա, իսկ իրեն էլ սիրում է մեկ ուրիշը։


== Դերերում ==
Գենադի Մալիշև – Սերգեյ Չոբուր, մեքենավար
Բորիս Տերենտև – Իվան Սերգեևիչ Յակուշև, քաղաքական բաժնի պետ
Ալեքսանդր Կիստով – Վասիլի Եգորովիչ Եգորով, բաժանմունքի պետ
Եվգենի Կառնաուխով – Եվգենի Միխայլովիչ Սոսնովսկի, դեպոյի պետ
Մարգարիտա Լիֆանովա – Օքսանա, դիսպետչեր
Վալենտինա Ուշակովա – Լյուդմիլա, ինժեներ
Գեորգի Գումիլյովսկի – Զյուզին
Գլեբ Գլեբով – Կիրիլ Կուզմիչ Կալինա
Յուրի Գալկին – Անդրեյ Միխեյչիկ, հնոցապան
Ռիտա Գլադունկո – Դուսյա
Ա. Զոտով – Վոլոդյա
Թամարա Տրուշինա – Սոսնովսկու մորաքույրը
Աննա Օբուխովիչ – Մարյա Պետրովնա
Բորիս Կուդրյավցև – Ալեքսանդր, երկաթուղային
Զդիսլավ Ստոմմա – Կուզմիչ
Կ. Եվլամպիև – Նիկոլայ
Վլադիմիր Ուրալսկի – Լուցենկո (լուսագրերում նշված չէ)


== Նկարահանող խումբ ==
Ռեժիսորներ՝ Սերգեյ Սպլոշնով, Իոսիֆ Շուլման
Սցենարիստ՝ Արկադի Մովզոն
Գլխավոր օպերատո ՝ Անդրեյ Բուլինսկի
Բեմադրող նկարիչ՝ Յուրի Բուլիչև
Կոմպոզիտորներ՝ Յուրի Բելզացկի, Դմիտրի Կամինսկի
Երգերի տեքստի հեղինակ՝ Կ. Կիրեենկո
ՀՆչյունային օպերատոր՝ Վ. Դյոմկին
Մոնտաժող՝ Մ. Մոդրիչեննիկովա
Խմբագիր՝ Ֆ. Բոնդարևա
Նկարիչ-գրիմարար՝ Վ. Լվով
Ռեժիսորի օգնական՝ Ն. Սավվա
Խորհրդատու՝ Ն. Նեստերենկո
Գեղարվեստական ղեկավար՝ Վլադիմիր Կորշ-Սաբլին
Բելառուսի օպերայի և բալետի պետական թատրոնի սիմֆոնիկ նվագախումբ
Ֆիլմի տնօրեն՝ Ս. Տուլման


== Ծանոթագրություններ ==


== Արտաքին հղումներ ==
«Կանաչ կրակներ» Archived 2020-02-20 at the Wayback Machine.
«Կանաչ կրակներ»(անգլ.) ֆիլմը Internet Movie Database կայքում
Դորենց Սահակյան

Դորենց Հովհաննեսի Սահակյան (1936, Երևան, Հայկական ԽՍՀ, ԽՍՀՄ), հայ նկարիչ՝ կիրառական արվեստի գծով Քանդակագործ Ազատամարտիկ մասնակցել է բազմաթիվ մարտերի հհ֊ում և Արցախում։ վիրավորվել է բազմաթիվ անգամ, բայց ծառաել է հհ զինված ուժերում  մինչև մահ արժանացել է բազմաթիվ պարգևների և շքանշաների


== Կենսագրություն ==
1966 թվականին ավարտել է Երևանի գեղարվեստա-թատերական ինստիտուտը։ 1964 թվականից մասնակցում է ցուցահանդեսների։ Զբաղվում է դրվագման արվեստով, ինչպես նաև դրվագվող մետաղների տեխնոլոգիայով։


== Ծանոթագրություններ ==
Լաս Պալմաս դե Գրան Կանարիա

Լաս Պալմաս դե Գրան Կանարիա (իսպ.՝ Las Palmas de Gran Canaria), Գրան Կանարիայի քաղաք և մայրաքաղաքˋ Կանարյան կղզիներում։


== Պատմություն ==
Քաղաքը հիմնադրել է Խուան Ռեխոն 1478 թվականի հունիսի 24-ինˋ Real de Las Palmas անվանումով։ 1492 թվականին Քրիստափոր Կոլումբոսն իր արշավախմբով հանգրվանում է այստեղ։ 1595 թվականին Ֆրենսիս Դրեքին չի հաջողվում ներխուժել և թալանել կղզին։ 1599 թվականին քաղաքի մասնակի ավերումն ու թալանումը հոլանդացի փոխգնդապետ Փիթեր Վան դեր Դասի կողմից, դառնում է քաղաքի պատմության խոշորագույն իրադարձություններից մեկը։ 1927 թվականին 1833 թվականի նոյեմբերի 30-ի հրամանագրով հռչակվում է Կանարյան կղզիների առաջին մայրաքաղաք։


== Աշխարհագրական դիրք ==
Լաս Պալմասը Եվրոպական միության ամենաընդարձակ քաղաքն է։ Այն տեղակայված է Գրան Կանարիա իսպանական կղզու հյուսիսային հատվածում, մոտավորապես 150 կմ հեռավորության վրաˋ Աֆրիկայից հյուսիս-արևմուտք Ատլանտյան օվկիանոսում։


== Վարչական բաժանում ==

Լաս Պալմասը բաժանվում է 5 վարչական կենտրոնների, որոնք էլ իրենց հերթին բաժանվում են շրջանների։


== Բնակչություն ==

Կանարյան կղզիների ինքնավար համայնքի ամենաբնակեցված քաղաքն է։ Իսպանիայի 9-րդ ամենամեծ քաղաքներից է։ 2010 թվականին բնակչությունը կազմել է 383,308։ Դա կազմում է կղզու ամբողջ բնակչության գրեթե կեսըˋ 45.9% ։ Կանարյան կղզիների բնակիչների 18.35% բնակվում է այս քաղաքում։ Այն նաև Իսպանիայի 5-րդ ամենախիտ բնակեցված տարածքներից էˋ 700,000 մարդ բնակչությամբ և Área metropolitana (España) շարքում զբաղեցնում է 9-րդ կամ 10-րդ (կախված աղբյուրից) տեղըˋ 625,000-ից մինչև 750,000 բնակչությամբ։ 


== Կլիմա ==
Լաս Պալմասում առկա է մերձարևադարձային կլիմա, ողջ տարվա ընթացքում պահպանվում է մեղմ և տաք եղանակը։ ԱՄՆ-ի Սիրակուզի համալսարանի կլիմայագիտության պրոֆեսոր Թոմաս Վայթմորի կարծիքով Լաս Պալմասը «աշխարհի ամենալավ կլիման ունեցող տարածքն է»։


== Քույր քաղաքներ ==


== Ծանոթագրություններ ==
Թաշան (այլ կիրառումներ)

Թաշան, կարող է վերաբերել՝

Թաշան - գետ Սև ծովի ավազանում
Թաշան - լեռ հավանաբար Պոնտական լեռնահամակարգում
1353

1353 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1353 թվականն է, 
XIV դարի 53-րդ տարին։


== Դեպքեր ==


== Ծնունդներ ==


== Մահեր ==
Անտոն Բուրկո

Անտոն Վյաչեսլովիչ Բուրկո (բելառուս․՝ Антон Вячаслававіч Бурко, փետրվարի 16, 1995(1995-02-16), Բոբրույսկ, Մոգիլյովի մարզ, Բելառուս), բելառուս կիսապաշտպան, Բելշինա ակումբի կիսապաշտպան։


== ակումբային կարիերա ==
2012 թվականից նա խաղացել է «Բելշինա» թիմի երկրորդ կազմում։ 2014 թվականի նոյեմբեր 23-ին  նա կատարել է իր դեբյուտը Բոբրույսկի ակումբի հիմնական կազմում՝ փոխարինման դուրս  գալով Մոգիլյովի «Դնեպր» ակումբի դեմ խաղի  83-րդ րոպեին (1։ 1)։  2015 թվական մրցաշրջանումսկսեց հաճախհայտնվել դաշտում.նա անցկացրել է  8 խաղ է Բարձրագույն լիգայում և 4 -ը Բելառուսի գավաթի խաղարկությունում ։
2016 թվականի փետրվարին Նա ստորագրել է նոր պայմանագիր՝ «Բելշինա» ակումբի կազմում.:


=== վիճակագրություն ===


== Ծանոթագրություններ ==


== Արտաքին հղումներ ==
Ֆուտբոլիստի էջը Sports.ru կայքում
Ֆուտբոլիստի էջը soccerway.com կայքում(անգլ.)
Ֆուտբոլիստի էջը teams.by կայքում
Ֆուտբոլիստի էջը pressball.by կայքում
Կազայակ

Կազայակ (ռուս.՝ Казаяк, բաշկիրերեն՝ Ҡаҙаяҡ), գյուղ Ռուսաստանի, Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 800 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ադա (Շապին Գարահիսարի գավառ)

Անվան այլ կիրառումների համար տե՛ս՝ Ադա (այլ կիրառումներ)Ադա, գյուղ Տրապիզոնի վիլայեթում, Շապին-Գարահիսար գավառում։ Գտնվում է Շապին Գարահիսար քաղաքից 65 կմ հյուսիս-արևմուտք՝ Սև ծովի ավազանի Ալմալիսու գետի աջ ափին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էտնոգրաֆիչեսկոյե օբոզրենիե

«էտնոգրաֆիչեսկոյե օբոզրենիե» (ռուս.՝ Этнографическое обозрение - Ազգագրական ակնարկ, մինչև 1991 թվականը՝ «Սովետսկայա էնցիկլոպեդիա»  [Советская этнография - Խորհրդային ազգագրություն]), Ազգագրության և մարդաբանության ինստիտուտի և Ռուսաստանի գիտությունների ակադեմիայի ազգագրության և սոցիալական (մշակութային) մարդաբանության բնագավառի գիտական ​​հանդես։ 
Լույս է տեսել 1931 թվականից (փոխարինել է «էտնոգրաֆիա»-ին՝ 1926-1930) մինչև 1991 թվականը, Մոսկվայում։ Լուսաբանում է ազգագրության պատմության հարցերը, այդ բնագավառում կատարված աշխատանքները։ 
Անդրադարձել է նաև մարդաբանության, հնագիտության, բանահյուսության, լեզվաբանության ուղղությամբ կատարվող հետազոտություններին։


== Արտաքին հղումներ ==
Պաշտոնական կայք Archived 2021-08-30 at the Wayback Machine.(ռուս.)
(6134) 1990 RA5

(6134) 1990 RA5, աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 15-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,556232 ա. մ., առավելագույնը մոտենում է 2,1714 ա. մ. հեռավորության վրա և հեռանում 2,9411 ա. մ.։ Արեգակի շուրջ մեկ ամբողջական պտույտ է կատարում 1492,79 երկրային օրվա ընթացքում, իր ուղեծրով շարժվելով միջինում 0,241159 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6134) 1990 RA5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կազալետո Լոդիջանո

Կազալետո Լոդիջանո (իտալերեն՝ Casaletto Lodigiano), կոմունա Իտալիայի Լոմբարդիա մարզի Լոդի գավառում։ Բնակչության թիվը կազմում է 1958 մարդ 2008 թվականի մարդահամարի տվյալների համաձայան։ Բնակչության խտությունը կազմում է 218 մարդ/կմ²։ Զբաղեցնում է՝ 9 կմ² տարածք։ Հեռախոսի կոդ՝ 0371։ Փոստային ինդեքս՝ 20090։


== Ծանոթագրություններ ==
Հարություն Արարատյան

Վիքիպեդիայում կան հոդվածներ  Արարատյան ազգանունով այլ մարդկանց մասին:Հարություն Աստվածատուրի Արարատյան (նաև հայտնի է որպես Արտեմի Արարատյան, ապրիլի 20, 1774(1774-04-20), Վաղարշապատ - մոտ 1831), հայ գրող։


== Կենսագրություն ==
Ծնվել է Վաղարշապատում 1774 թվականի ապրիլի 20-ին։ 1795 թվականին ծառայել է գեներալ-ֆելդմարշալ Վալերիան Զուբովի (ru) բանակում, մասնակցել 1796 թվականի պարսկական արշավանքին։ 1797 թվականից ապրել է Սանկտ Պետերբուրգում։
Սերտ կապերի մեջ է եղել Հովհաննես և Խաչատուր Լազարյանների, Ռ. Մադաթովի, Դ. Աբամելիքի, Ներսես արքեպիսկոպոս Աշտարակեցու հետ։
Հայտնի է դարձել 1813 թվականին նրա «Արտեմի Արարատյանի կյանքը» (ռուս.՝ Жизнь Артемия Араратского) սեփական հուշագրությունը հրապարակելուց հետո, որը մինչև XIX դարի վերջը համարվել է Կովկասի պատմության լավագույն սկզբնաղբյուրներից մեկը։


== Աշխատություններ ==
«Արտեմի Արարատյանի կյանքը», հրտ.` 1881
«Վաղարշապատեցի Հարություն Արարատյանի կյանքը», 1892, թրգմ. Պ. Պռոշյան


== Ծանոթագրություններ ==


== Արտաքին հղումներ ==
Արտեմի Արարատյանի կյանքն ու արկածներ (ռուս.)
Earth (երգ)

«Earth»՝ ամերիկացի ռեփեր Lil Dicky-ի (Դեյվիդ Էնդրյու Բյուրդ) երգը, թողարկված 2019 թվականի ապրիլի 19-ին՝ Երկրի օրվա (Earth Day) տոնակատարությունից երեք օր առաջ։ Վաճառքի ամբողջ եկամուտը փոխանցվելու է դերասան Լեոնարդո ԴիԿապրիոյի՝ Leonardo DiCaprio Foundation էկոլոգիական ֆոնդին։ Ձայնագրմանը մասնակցել են տարբեր հայտնի երաժիշտներ, որոնց թվում են՝ Ջասթին Բիբերը, Արիանա Գրանդեն, Հոլզին, Քեթի Փերրին, Էդ Շիրանը, Մայլի Սայրուսը և ուրիշներ։


== Պատմություն ==
2019 թվականի ապրիլի 9-ին Lil Dicky-ն Թվիթթերում հաղորդեց, որ հաջորդ շաբաթ թողարկվելու է իր նոր երգը։ Նա նաև նշեց, որ Ջասթին Բիբերը մասնակցելու է ձայնագրություններին։ Այս համագործակցության մասին լուրը Բիբերը հաստատեց մի քանի օր անց՝ իր Թվիթթերյան էջում։


== Տեսահոլովակ ==
2019 թվականի ապրիլի 19-ին թուղարկվեց տեսահոլովակի վիդեոնկարը, իսկ հաջորդ օրը տեղի ունեցավ անիմացիոն երաժշտական տեսահոլովակի պաշտոնական պրեմիերան։ Երգում իրենց վոկալային մասնակցությունն են ունեցել 30 այնպիսի աստղեր, ինչպիսիք են՝ Ջասթին Բիբերը, Արիանա Գրանդեն, Շոն Մենդեսը, Հոլզին, Քեթի Փերրին, Էդ Շիրանը, Լեոնարդո ԴիԿապրիոն, Մայլի Սայրուսը և շատ ուրիշներ։ Յուրաքանչյուր հայտնիություն, ներառյալ ԴիԿապրիոն, Քևին Հարթը (որպես Քանյե Ուեսթ), Մեգան Թրեյնորը, բասկետբոլիստ Ջոել Էմբիդը և Թորի Լեյնզը, տեսահոլովակում իրենցից ներկայացնում են տարբեր կենդանիների և բույսերի տեսակներ (օրինակ՝ Ջասթին Բիբերը բաբուինի տեսքով, Հոլզին՝ կորյունի, Արիանա Գրանդեն՝ զեբրի, Էդ Շիրանը՝ կոալայի, Շոն Մենդեսը՝ ռնգեղջյուրի, Քեթի Փերին՝ պոնիի):


== Ձայնագրման մասնակիցներ ==
Որպես հրավիրված վոկալիստներ մասնակցություն են ունեցել տարբեր հայտնիներ։ Կատարողների ցանկը՝ անիմացիոն երաժշտական տեսահոլովակում իրենց դերով՝


== Չարթեր ==


== Տես նաև ==
Երկրի hիմն


== Ծանոթագրություններ ==


== Արտաքին հղումներ ==
 «Earth» (Lyrics) (անգլ.)
 «Earth» (անգլ.)
Նեստերովցի (գյուղ, Դունաևցիի շրջան)

Նեստերովցի (ուկրաիներեն՝ Нестерівці), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Նեստերովցի գյուղում բնակվում էր 1 473 մարդ։ Բնակավայրը զբաղեցնում է 3086 կմ² տարածք։ Բնակչության խտությունը կազմում էր 477,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սել լե Կոնդե

Սել լե Կոնդե (ֆր.՝ Celles-lès-Condé), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսոմ սյուր Մարն կանտոնի կազմի մեջ։ Համայնքի շրջանը՝ Շատո Տիերին։
Համայնքի INSEE կոդը՝ 02146:


== Բնակչություն ==
2010 թվականի տվյալներով՝ համայնքի բնակչությունը կազմում է 74 մարդ։


== Տնտեսություն ==
2010 թվականին համայնքի 42 աշխատունակ (15-64 տարեկան) բնակիչներից 30-ը տնտեսապես ակտիվ էին, 12-ը՝ ոչ ակտիվ (ակտիվության ցուցանիշը կազմել է 71,4 %, 1999 թվականին եղել է 56,9 %)։ 30 տնտեսապես ակտիվ բնակիչներից աշխատում էին 28-ը (17 տղամարդ և 11 կին), գործազուրկ էին 2 մարդ (1 տղամարդ և 1 կին)։ 12 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 4-ը՝ թոշակառուներ, 5-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Սել լե Կոնդե (ֆր.)
Մամոնովկա (գետ, թափվում է Բալթիկ ծով)

Մամոնովկա (ռուս.՝ Мамоновка), գետ Ռուսաստանում, հոսում է Կալինինգրադի մարզում։ Գետաբերանը տեղակայված է Կալինինգրադսկոմի ծոցի ափին։ Գետի երկարությունը 51 կմ է, ավազանի տարածքը 311 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010923
Հիդրոլոգիական ուսումնասիրությունների կոդը - 104301092
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բեդկյար

Բեդկյար, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(7545) Սմակլոսա

(7545) Սմակլոսա (անգլ.՝ Smaklosa), աստերոիդ աստերոիդների հիմնական գոտում։ Հայտնաբերվել է 1978 թվականի հուլիսի 28-ին Կլաս-Ինգվար Լագերկվիստի կողմից Մաունթ Ստրոմլոյում։
Միջին հեռավորությունը Արեգակից կազմում է 2,262229 ա. մ., առավելագույնը մոտենում է 1,7384 ա. մ. հեռավորության վրա և հեռանում 2,7861 ա. մ.։ Արեգակի շուրջ մեկ ամբողջական պտույտ է կատարում 1242,81 երկրային օրվա ընթացքում, իր ուղեծրով շարժվելով միջինում 0,289667 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7545) Սմակլոսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բիդլ շրջան (Հարավային Դակոտա)

Բիդլ շրջան (անգլ.՝ Beadle County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 3.261 կմ² է, բնակչությունը՝ 17.398 մարդ (2010 թ. տվյալներով)։ Շրջկենտրոնն է Հյուրոն բնակավայրը։ Կազմավորվել է 1879 թ.։
Հայկազ Մկրտչյան

Հայկազ Զավենի Մկրտչյան (հոկտեմբերի 31, 2000(2000-10-31), Երևան, Հայաստան - նոյեմբերի 9, 2020(2020-11-09)), Հայաստանի զինված ուժերի զինծառայող,  Հայ-ադրբեջանական 2020 թվականի հուլիսյան ռազմական բախման և Հայ-ադրբեջանական պատերազմի մասնակից։ Զոհվել է 2020 թվականին տեղի ունեցած Հայ-ադրբեջանական պատերազմի ժամանակ։ Հայաստանի նախագահի հրամանագրով հետմահու պարգևատրվել է «Մարտական ծառայության» մեդալով։


== Կենսագրության ==
Հայկազ Մկրտչյանը ծնվել է 2000 թվականի հոկտեմբերի 31-ին Երևանում։ Ունի երկու քույր, մայր՝ Աննա Մկրտչյանը, հայր՝ Զավեն Մկրտչյանը երկուսն էլ մասնագիտությամբ տնտեսագետներ են։ 2006 թվականից ուսանել է Ավանի շախմատի մանկապատանեկան մարզադպրոցում։ Զբաղվել է շախմատով մինչև 2018 թվականը։ Մասնակցել է Հայաստանի առաջնություններին, Ստեփան Ավագյանի անվան շախմատի հուշամրցաշարերին և Անդրանիկ Մարգարյանի անվան մրցաշարերին, որում գրանցել է հաջողություններ։ 2006 թվականից մինչև 2014 թվականը սովորել է Ավանի՝ Գալինա Ստարովոյտովայի անվան 177 դպրոցում։ 2014 թվականից մինչև 2018 թվականը սովորել է Գևորգ Էմինի անվան թիվ 182 ավագ դպրոցում։ Ավագ դպրոցին զուգահեռ սովորել է նաև Հայ-ռուսական համալսարանի նախապատրաստական կուրսում։ 2018 թվականին ընդունվել է Երևանի պետական համալսարանի Ինֆորմատիկայի և կիրառական մաթեմատիկայի ֆակուլտետը։ Նույն թվականից անդամակցել է Առաջին Հայկական Ճակատ-ին։ 2019 թվականի հունվարի 23-ին զորակոչվել է հայկական բանակ։ Եղել է կրտսեր սերժանտ, հաստիքը՝ հաշվարկի հրամանատար։ Հայ-ադրբեջանական հուլիսյան ռազմական բախման ժամանակ մասնակցել է Չինարի մարտերին։ Հոկտեմբերի 14-ից մասնակցել է Ջրականի, Տաղավարտի, Դրախտիկի և Ազոխի մարտերին։ Վիրավորվել է 2020 թվականի հոկտեմբերի 29-ին Կարմիր Շուկայում, մահացել նոյեմբերի 9-ին։ 
Հուղարկավորված է Եռաբլուր պանթեոնում։


== Կրծքանշաններ ==
Հայաստանի զինված ուժերի լավագույն մարզիկ-զինվոր
Երրորդ կարգի հրետանավոր
Մարտական հերթապահության մեդալ


== Ծանոթագրություններ ==


== Արտաքին հղումներ ==
Մեր հերոսները. Հայկազ Մկրտչյան (Առաջին ալիք)
Պարտվել չկարողացող Հայկազը (5-րդ ալիք)
Վերաքննություն

«Վերաքննություն» (ռուս.՝ «Переэкзаменовка»), նկարիչ Ֆեոդոր Ռեշետնիկովի նկարը՝ ստեղծված 1954 թվականին։
Նկարը Ռեշետնիկովի նկարչական եռապատումի եզրափակիչ մասն է, առաջին երկու նկարներն են՝ «Եկել է արձակուրդ» (1948) և «Նորից երկուս» (1952)
:
Ցուցադրվել է Գորլովի արվեստի թանգարանում։


== Սյուժե ==
Նկարում պատկերված է դպրոցական տղա, որը գյուղական տանը նստած է վրան բացված գիրք ու տետր դրված սեղանի մոտ։ Պատուհանից երևում են գնդակ խաղացող երեխաներ, նրանցից երկուսը գլխավոր հերոսին կանչում են խաղին միանալու։ Դատելով ամեն ինչից՝ նկարի գործողությունները տեղի են ունենում ամառային արձակուրդների ժամանակ, բայց գլխավոր հերոսն ստիպված է պատրաստվել վերաքննությանը։


== Հետաքրքիր մանրամասներ ==
Տան պատից կախված է «Նորից երկուս» նկարի վերարտադրությունը։
Նկարի համար կեցվածք է ընդունել «Նորից երկուս» նկարի տղան, որը 1938 թվականին ճնշումների ենթարկված ու գնդակահարված հայտնի նկարիչ Գուստավ Կլուցիսի որդին էր։ Կլուցիսի ընտանիքն ապրում էր Ռեշետնիկովի հարևանությամբ՝ նույն տանը, ձերբակալությունից հետո նրանք բնակարանը փոխել են։


== Ծանոթագրություններ ==
Սոցիալական ստրատիֆիկացում

Սոցիալական շերտավորում, սոցիալական ստրատիֆիկացում, նկարագրում սոցիալական խմբերի դասակարգումը՝ հիմնվելով այնպիսի սոցիալ-տնտեսական գործոնների վրա, ինչպիսիք են հարստությունը, եկամուտը, ռասան, կրթվածությունը, ազգային պատկանելությունը, սեռը, զբաղմունքը, սոցիալական կարգավիճակը և այլն։ Որպես այդպիսին, շերտավորումը սոցիալական խմբի, կատեգորիայի, աշխարհագրական տարածաշրջանի կամ սոցիալական միավորի մեջ գտնվող անձանց հարաբերական սոցիալական դիրքն է։
Ֆրանկենիա փոշեպատ

Ֆրանկենիա փոշեպատ (լատ.՝ Frankenia pulverulenta), ֆրանկենիազգիների ընտանիքին պատկանող ծածկասերմ բույս: Գրանցված է Հայաստանի Հանրապետության Կարմիր գրքում։


== Նկարագրություն ==
Չծռված ճյուղավորությամբ, 4-10 սմ բարձրությամբ միամյա բույս է: Տերևները հակաձվաձև են և տակից ծածկված սպիտակ ալյուրանման մազիկներով: Ծաղիկներն ունեն ծայրային վահանիկանման դիխազիաներ: Բաժակը գլանաձև է և մերկ, 4-5 մմ երկարությամբ պսակաթերթերը՝ վարդագույն:


== Տարածվածություն ==
Հայաստանում հանդիպում է միայն Երևանի ֆլորիստիկական շրջանում (Արարատ): Աճում է նաև Նախակովկասում, Արևելյան Կովկասում, Արևելյան Անդրկովկասում, Արևելյան Եվրոպայի հարավային շրջաններում, Հյուսիսային, Միջին, Կենտրոնական և Արևմտյան Ասիայում, Հյուսիսային և Հարավային Աֆրիկայում:


== Էկոլոգիա ==
Աճում է ստորին լեռնային գոտում՝ ծովի մակարդակից 800-850 մ բարձրությունների վրա, ինչպես նաև աղիավուն ճահիճներում և խոնավ աղուտներում: Ծաղկում է մայիս-հունիս ամիսներին, պտղաբերում՝ հուլիսին:


== Պահպանություն ==
Կրիտիկական վիճակում գտնվող տեսակ է: Հայտնի է մեկ պոպուլյացիա: Տարածման և բնակության շրջանների մակերեսը 10 կմ²-ից պակաս է: Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ: Ընդգրկված չէ CITES-ի և Բեռնի կոնվենցիաներում:
Պոպուլյացիան աճում է Արարատի ճահիճներում, որը ՀՀ կառավարության 2008 թվականի որոշմամբ ընդգրկված է բնության հուշարձանների ցանկում՝ որպես «Աղակալած ճահճուտ»։


== Ծանոթագրություններ ==
Նալիվայկա

Նալիվայկա (ուկրաիներեն՝ Наливайка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Նալիվայկա գյուղում բնակվում էր 708 մարդ։ Բնակավայրը զբաղեցնում է 2202 կմ² տարածք։ Բնակչության խտությունը կազմում էր 321,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ԿինոՊոիսկ

ԿինոՊոիսկ, վեբ կայք, ռուսալեզու համացանցային մեծ նախագիծ կինեմատոգրաֆիայի մասին։ Կայքն ինֆորմացիա է տալիս ֆիլմերի, սերիալների, դերասանների և այլ կինոգործիչների մասին։ Կայքը նաև սոցիալական ցանց է։ Ներկայումս ամենահանրաճանաչ կինոպորտալներից մեկն է «Ռունետ»-ում։
Ընկերության սեփականատերը «ԿինոՊոիսկ» ՍՊԸ-ն է, որին պատկանում է ակցիաների 60 %-ը, իսկ մնացած 40 %-ի սեփականատերն է AlloCiné(ֆր.) ՍՊԸ-ն, որը «ԿինոՊոիսկ»-ի համատերն է։ 2013 թվականի հոկտեմբերի 15-ին Յանդեքսը ձեռք բերեց ԿինոՊոիսկ հարթակը։


== Կայքի պատմություն ==
Կայքը ստեղծվել է 2003 թվականի, նոյեմբերի 7-ին Վիտալի Սերգեվիչ Տացի և Դմիտրի Սուխանովի կողմից։


=== Վարկանիշ ===
2012 մարտ ԿինոՊոիսկ կայքի այցելությունը օրական 1.3 միլիոն մարդ։ Ըստ Ալեքսա վիճակագրական կայքի 2015 թ հունվարի 7-ին, ԿինոՊոիսկ կայքը աշխարհում 495 տեղն է զբաղեցնում ամենայցելված կայքերի ցանկում, իսկ Ռուսաստանում 20-րդ տեղը։


== Կայքի նկարագրություն ==
Կայքը տեղեկություն է տալիս ֆիլմերի, հեռուստասերիալների մասին, ինչպես նաև այն անձանց մասին, որոնք անմիջականորեն կապ ունեն ֆիլմի ստեղծման հետ՝ դերասանների, ռեժիսորների, պրոդյուսերների, օպերատորների և այլոց մասին։ Ինչպես նաև կայքում տեղադրվում են ֆիլմի շապիկների պատկերներ, ֆիլմերի թրեյլերներ, ընդ որում որոշ թրեյլերներ «ԿինոՊոիսկ»-ն անձամբ է թարգմանում ռուսերեն։ Կայքում կա տվյալների բազա, որը պարունակում է աստղերի նկարներ, ֆիլմերի կադրեր և շապիկների նկարենր, սաունդթրեքներ, թրեյլերներ և նկարներ համակարգչի աշխատանքային սեղանի համար։ Բացի այդ կայքում կարելի է գտնել որոշ գրախոսություններ կինոգետ Սերգեյ Կուդրյավցևի «3500 կինոգրախոսություններ» գրքից։


=== Բաժիններ ===
Կայքն ունի հետևյալ բաժինները։

էջ ֆիլմերի մասին
կինոգործիչների (դերասաններ, ռեժիսորներ, սցենարիստներ, օպերատորներ, պրոդյուսերներ և այլք) անձնական էջեր
կինոնորություններ
հարցազրույց «աստղերի» հետ
ֆոտոռեպորտաժներ
կինոսեանսների ցուցակ
գալիք կինոպրեմիերաների, Blu-ray и DVD-ռելիզների գրաֆիկը
ТВ ծրագրեր
խաղեր և մրցույթներ կինոսեր հասարակության համար
սոցիալական հարցումներ
ֆիլմերի ռեյտինգներ
կինովարձույթի հավաքույթներ Ռուսաստանում, ԱՄՆ-ում և ամբողջ աշխարհում
DVD և Blu-ray-կատալոգներ
Պրեմերիաների և պարգևների արխիվ


== Տես նաև ==
IMDb
Allmovie
IBDb
The Kendrick Academy


== Ծանոթագրություններ ==


== Արտաքին հղումներ ==
Պաշտոնական կայք
Հարցազրույց ստեղծողների հետ
Կոբզարևկա (գյուղ, Սվետլովոդսկի շրջան)

Անվան այլ կիրառումների համար տե՛ս՝ ԿոբզարևկաԿոբզարևկա (ուկրաիներեն՝ Кобзарівка), գյուղ Ուկրաինայի Կիրովոգրադի մարզի Սվետլովոդսկի շրջանում։
2001 թվականի տվյալներով Կոբզարևկա գյուղում բնակվում էր 126 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարդահարույց փոփոխություններով լանդշաֆտ

Մարդահարույց փոփոխություններով լանդշաֆտ, մարդու գործունեությամբ խիստ փոխված և վերակազմավորված լանդշաֆտ՝ իր ագրոհամակեցություններով, բնակելի, տեխնիկական, տրանսպորտային և այլ ենթակառուցվածքներով։ Մարդն ակտիվ միջամտում է բնության երևույթներին, օգտագործում բնության տարրերը և նյութական բարիքներ ստեղծում։ Հասարակության և բնական միջավայրի միջև ստեղծվել է հակասություն, որն արդի փուլում ընդունել է վիթխարի չափեր։ Մարդը գիտակցված կամ չգիտակցված խախտում է բնական շարժընթացների հավասարակշռությունը, որից տուժում է աշխարհագրական թաղանթը։ Այդ ճանապարհով բնությանը պատճառած վնասը նվազագույնի հասցնելու համար մշակվում են բնապահպանական ծրագրեր՝ մարդկային միջամտությունը թույլատրելով միայն այդ ծրագրերի շրջանակներում։


== Տես նաև ==
Բնապահպանության օրենսդրություն
Յուլենուռմե

Անվան այլ կիրառումների համար տե՛ս՝ Յուլենուռմե (այլ կիրառումներ)Յուլենուռմե (էստ․՝ Ülenurme), գյուղական ավան Էստոնիայի Տարտումաա նահանգի Յուլենուռմե շրջանում։
2011 թվականի տվյալներով գյուղական ավանում բնակվում էր 2043 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Իրավունքի ֆենոմենոլոգիական դպրոց

Իրավունքի ֆենոմենոլոգիական դպրոց, XX դարի բուրժուական իրավագիտության ուղղություն։ Հիմք ընդունելով էդմունդ Հուսերլի ֆենոմենոլոգիան, նրա ներկայացուցիչները գտնում են, որ իրավունքն ունի գոյաբանական հիմք՝ օրենսդրից անկախ կեցություն։ Իդեալական հիմք ոչ թե իրական հասարակական, սոցիալտնտեսական և քաղաքական հասարակարգն է, այլ՝«իրավական հասկացությունների և նորմերի կեցության» հատուկ աշխարհը։ Օրենսդիրների նպատակամղված իրավաստեղծ գործունեությունը ներկայացվում է որպես դատավորի կամ օրենսդրի արդեն ձևավորված իրավական մոդելների կռահում։ Քողարկելով իրավունքի դասակարգային, սոցիալական բնույթը՝ դպրոցի կողմնակիցներ բուրժուական իրավունքի նորմերը համարում են մեկընդմիշտ տրված, մերժում սոցիալական կոնկրետ պայմաններին համապատասխան նորմեր մշակելու անհրաժեշտությունը։
Արեգ (թերթ, Վիեննա)

Անվան այլ կիրառումների համար տե՛ս՝ Արեգ (այլ կիրառումներ)«Արեգ», գրական, գիտական, հասարակական ամսագիր։ Լույս է տեսել 1922-1924 թվականներին (1924 թվականի հունվար-հունիսին՝ երկշաբաթաթերթ), Վիեննայում, Բեռլինում, ապա նորից՝ Վիեննայում։ Խմբագիր-հրատարակիչ՝ Սիմեոն Հակոբյան։ 
«Արեգ»-ը հիմնականում տպագրել է հայ գրողների ստեղծագործություններ, թարգմանություններ ռուս և եվրոպական հեղինակներից, գրական-քննադատական ուսումնասիրություններ։ Լուսաբանել է Հայաստանի և ընդհանրապես Անդրկովկասի տնտեսական, հասարակական ու մշակութային կյանքի առաջընթացը։ 
Ջատագովել է Հոկտեմբերյան հեղափոխության գաղփարները և փորձել նպաստել հայրենիքի հետ սփյուռքի կապերի ամրապնդմանը։


== Ծանոթագրություններ ==
Կոքենվիլե

Կոքենվիլե (ֆր.՝ Coquainvilliers), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 830 մարդ, բնակչության խտությունը` 69.00 մարդ/կմ²։ Բնակավայրը զբաղեցնում է 12 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 552 աշխատունակ (15-64 տարեկան)  բնակիչ, որոնցից ակտիվ էին 395-ը, իսկ ոչ ակտիվները` 157։ Ակտիվության ցուցանիշը կազմում է 71,6 %։ 395 աշխատունակ մարդկանցից աշխատել է 355 անձ (187 տղամարդ և 168 կին)։ Գործազուրկ են եղել 40 անձ (16 տղամարդ և 24 կին)։ 157 անաշխատունակներից 55-ը եղել են աշակերտներ կամ ուսանողներ, 70-ը` թոշակառուներ, իսկ 32-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աղբերձոր

Աղբերձոր, գյուղ պատմական Տայքում, իսկ ապա գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Օլթիի վտակ Թորթումի վրա։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սուրբ Հիերոնիմը խցում (փորագրություն, Դյուրեր)

«Սուրբ Հիերոնիմը խցում» (գերմ.՝ Hieronymus-im-Gehäus), գերմանացի նկարիչ Ալբրեխտ Դյուրերի «երեք նշանավոր փորագրություններից» մեկն է («Ասպետ, մահ և սատանա» և «Մելանխոլիա»)։ Նկարել է 1514 թվականին։ Ստեղծագործությունը հարուստ է սրբապատկերագրության խորհրդանիշերով։


== Նկարագրություն ==
Սուրբ Հիերոնիմը լարված աշխատում է, ձեռքին փետուր է, իսկ գլխին՝ լուսապսակ։ Սեղանին դրված է գրքի պատվանդանը, վրան՝ Սուրբ Հիերոնիմի աշխատությունը, խաչ և թանաքաման։ Նկարի կոմպոզիցիան բնորոշ է Վերածննդի ժամանակաշրջանին։
Առջևի պլանում խաղաղ քնած են փոքրիկ շունը և ահեղ առյուծը։ Դա Հիերոնիմի մասին առասպելի պարտադիր բաղադրիչն է։ Ըստ էության, Դյուրերը կենդանիներից ամենահաճախ նկարել է շներին։
Նկարն աչքի է ընկնում տարրերի մեծ քանակությամբ և դրանց մանրակրկիտ մշակմամբ։ Նկարը հարուստ է փոքր օբյեկտներով, որոնք միանգամից աչքի են ընկնում։ Ավելի շատ առաջանում են հարցեր, քան ստացվում են դրանց պատասխանները։ Դա ստիպում է դիտողին մտածել։ Այս նկարելաոճը բնորոշ է Հյուսիսային Վերածննդին և Ալբրեխտ Դյուրերին։


=== Տարրեր ===
առյուծ և շուն
գանգ
գրքեր
ավազի ժամացույցներ
լայնեզր գլխարկ
տերողորմյաներ
դդում
հողաթափեր
բարձեր
միացագրով և ստեղծման տարեթվով մոմե աղյուսակԴյուրերն առաջին նկարիչն էր, որ սկսեց պարբերաբար ստորագրել իր աշխատանքները։ Դրանց վրա նա տեղադրում էր իր միացագրերը։ Հեղինակային այդ նշանի օգտագործումը արժանացավ շատերի խրախուսմանը, ինչպես նաև ընդօրինակմանը։
Դյուրերի «երեք նշանավոր փորագրությունները» ընդունված է դիտարկել որպես կյանքի երեք տարբեր ձևերի պատկերում։ Հիերոնիմի շնորհը վանականի կյանքն էր․ ճանապարհ դեպի սրբացումը հնազանդության, ինքնահայեցության և աղոթքի միջոցով։


== Պատկերասրահ ==

		
		


== Ծանոթագրություններ ==


== Գրականություն ==
Puttfarken Т. The Discovery of Pictorial Composition: Theories of Visual Order in Painting 1400—1800. — New Haven & London: Yale University Press, 2000. — ISBN 0-300-08156-1.
Costantino Porcu. Dürer. — Milano: Rizzoli, 2004.
Frederick Hart. History of Renaissance Art. — Thames and Hudson, 1987.
David Bowman Secret identity of Jerome.
Puttfarken, Thomas (2000). The Discovery of Pictorial Composition: Theories of Visual Order in Painting 1400–1800. New Haven & London: Yale University Press. ISBN 0-300-08156-1.
Պռոշյան

Պռոշյան, գյուղ Հայաստանի Հանրապետության Կոտայքի մարզում՝ Մ-1 Երևան-Աշտարակ ավտոմոբիլային ճանապարհի վրա։ Մարզկենտրոն Հրազդան քաղաքից հեռու է 52 կմ, մայրաքաղաք Երևանից՝ 4 կմ։
Պռոշյան է վերանվանվել 1964 թ.-ի օգոստոսի 15-ին։


== Բնակչություն ==
Բնակչության նախնինները տեղափոխվել են Տեղեր, Նիգատուն և այլ գյուղերից։
Պռոշյանի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և պտղաբուծությամբ։

		


== Տես նաև ==
Արցախյան ազատամարտի հուշահամալիր (Պռոշյան, Կոտայքի մարզ)


== Ծանոթագրություններ ==
Սալասկո

Սալասկո (իտալերեն՝ Salasco, կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 12 կմ² տարածք։ Բնակչությունը 2008 թվականի տվյալներով 251 մարդ է։ Հեռախոսային կոդը՝ 0161։ Փոստային ինդեքս 13040։ Խտությունը՝ 21 մարդ/կմ²։


== Ժողովրդագրություն ==
Բնակչության աճ.


== Ծանոթագրություններ ==


== Արտաքին հղումներ ==
Վիճակագրություն ազգային ինստիտուտի (իտալ.)
http://www.istat.it/english/ Archived 2009-12-07 at the Wayback Machine.
Խաչասարդ սովորական

Խաչասարդ սովորական (լատ.՝ Araneus diadematus), սարդերի կարգի կենդանի։


== Նկարագիր ==
Էգի մարմնի երկարությունը 20-25 մմ է, իսկ արուինը՝ 10-11 մմ։ Արունները մարմնի չափերով զիջում են էգերին։ Մարմնի գունավորումը փոփոխական է՝ կախված շրջակա միջավայրից, որտեղ նրանք ապրում են։ Մեջքի վրա ունեն խաչի նման պատկեր, որտեղից էլ առաջացել է անվանումը։ Մարմինը պատված է մոմանման շերտով, որը պաշտպանում է մարմինը թրջվելուց։ Գլուխն ու կուրծքը պատված են հաստ և ամուր թավամազիկներով, որի առջևի հատվածում գտնվում են 8 սովորական աչքերը։
Այս տեսակի սարդերը տարածված են ողջ Եվրոպայով և Հյուսիսային Ամերիկայի որոշ շրջաններում։ Բնակվում է եղևնու և սոճու անտառներում, անտառների եզրերին և բնական ցանկապատերում, հազվադեպ՝ մարգագետիններում, այգիներում և վարելահողերում։
Այս սարդերը սնվում են բոլորթրթուրներով, որոնք ընկնում են նրանց սարդոստայնը։ Այդպիսին կարող են լինել կրետները, Bombus, մեղուները, ճանճերը, թիթեռները։
Կարավաևո (գյուղ, Պետուշինսկի շրջան)

Անվան այլ կիրառումների համար տե՛ս՝ ԿարավաևոԿարավաևո (ռուս.՝ Караваево), գյուղ Ռուսաստանի Վլադիմիրի մարզի Պետուշինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիևե Էմանուելե

Պիևե Էմանուելե (իտալերեն՝ Pieve Emanuele), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 16 596 մարդ է։ Բնակչության միջին խտությունը՝ 1277 մարդ/կմ²։ Զբաղեցնում է 18 կմ² տարածք։ Փոստային ինդեքս՝ 20090։ Հեռախոսային կոդը՝ 02։
Բնակավայրի հովանավորն է համարվում Սանտա Ալեսանդրոն։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Բարանի

Բարանի (ռուս.՝ Бараний), գետ Կամչատկա թերակղզի՝ Ռուսաստանում։ Գետի երկարությունը 11 կմ է։ Թափվում է Ստուդյոնայա գետի ձախ ափին՝ 48 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112220000015698


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հաստատուն հոսանք

Հաստատուն հոսանք, ժամանակի ընթացքում ըստ ուժի և ուղղության չփոփոխվող էլեկտրական հոսանք։ Առաջանում է հաստատուն լարման ազդեցությամբ և կարող է գոյատևել միայն փակ շղթայում։ Հաստատուն հոսանքի հիմնական օրենքներն են Օհմի օրենքը և Ջոուլ֊Լենցի օրենքը, ճյուղավորվող շղթաներում՝ Կիրխհոֆի կանոնները։ Հաստատուն հոսանքի աղբյուրներից են գալվանական էլեմենտը, ջերմաէլեմենտը, ֆոտոէլեմենտը, Տ. հոսանքի գեներատորը և այլն։ Ստացվում է նաև փոփոխական հոսանքի ուղղումով։ Կիրառվում է էլեկտրամետալուրգիայում, էլեկտրաշարժիչներում, կապի, ավտոմատիկայի, հեռուստամեխանիկայի սարքերում։


== Տես նաև ==
Տարրական էլեկտրական լիցք
Կոլիբրի (ցեղ)

Կոլիբրի (լատ.՝ Trochiliformes), կոլիբրիների ընտանիքի (Trochilidae) ցեղ։


== Արտաքին կառուցվածք ==
Աշխարհի ամենափոքր թռչուններն են, մարմնի երկարությունը՝ 5, 7—21, 6 սմ, քաշը՝ 16—20 գ։ Արուների փետուրները շատ վառ են, էգերինն ավելի մեղմ են գունավորված։ Թռչում են շատ արագ (մինչև 80 կմ/ժամ)։


== Սննդառություն ==
Սնվում են ծաղիկների նեկտարով, սարդերով, միջատներով։ Գիշերը, սննդի անբավարարության և ցրտի ժամանակ ընկնում են թմրության մեջ, նյութափոխանակության ինտենսիվությունը նվազում է, մարմնի ջերմաստիճանը 39—43 °C-ից իջնում է մինչև 14, 5—21 °C։


== Տարածվածություն ==
Կոլիբրիները բացառապես Արևմտյան կիսագնդի թռչուններ են։ Ամենաշատը (163 տեսակ) տարածված են Հարավային Ամերիկայի արևադարձերում։


== Բնադրում ==
Զույգեր չեն կազմում, պոլիգամ են, չվող, բույնը կառուցում, թխսում և ձագերին կերակրում է էգը։ Բնադրում են ծառերի, թփերի վրա, առանձին տեսակներ բույնը ծեփում են ժայռերին։ Դնում են 1—2 ձու, թխսում 14—19 օր։ Օգտակար են, նպաստում են բույսերի փոշոտմանը։
Մեյ Ֆեյնգոլդ

Մեյ Ֆեյնգոլդ (եբրայերեն՝ מיי פיינגולד, դեկտեմբերի 16, 1982(1982-12-16), Ռիշոն Լե Ցիոն, Ռեհովոտ, Կենտրոնական մարզ, Իսրայել), իսրայելցի երգչուհի։ 2014 թվականի մայիսին Կոպենհագենում (Դանիա) անցկացված Եվրատեսիլ 2014 երգի մրցույթում ներկայացրել է Իսրայելը «Same Heart» երգով։


== Կարիերա ==
Մեյ Ֆեյնգոլդն իր երաժշտական կարիերան սկսել է դպրոցական համերգներով, ինչից հետո սկսել է վոկալի դասեր առնել (գերազանցապես դասական օպերային)։ Պատանեկան տարիքից Մեյ Ֆեյնգոլդը մասնակցել է բազմաթիվ շոուների, ներառյալ ելույթները գիշերային ակումբներում և բարերում։ Հետագայում դարձել է  «Disiac» խմբի մենակատար։Խումբը ելույթ է ունեցել «Arad Festival» փառատոնում  2009 թվականին և մասնակցել իսրայելական հին հիթերի քավեր տարբերակների «Hebrew Labor» ալբոմի ստեղծմանը։
Մեյ Ֆեյնգոլդը ճանաչման է արժանացել 2009 թվականին, երբ զբաղեցրել է երրորդ տեղը «Kohav Nolad» («Աստղերի ֆաբրիկայի» իսրայելական տարբերակը) հեռուստաշոուի յոթերորդ եթերաշրջանում։ Նախագծի շրջանակներում հիմնականում ելույթ է ունեցել ռոք ոճով։ Շոուից մեկ շաբաթ անց թողարկել է իր առաջին սինգլը՝ «Lishbor Regel»։ Մեյ Ֆեյնգոլդի առաջին ալբոմը՝ «Soda Pop», վաճառքում հայտնվել է 2010 թվականի հուլիսի 23-ին։
2013 թվականին Մեյ Ֆեյնգոլդը «Եվրատեսիլ 2014» մրցույթի ազգային ընտրության փուլում ընտրվել է ընդունող հանձնաժողովի կողմից տասնվեց թեկնածուներից, որոնցից բարձր են գնահատվել Մայա Բուսկիլան ու Էլլա Դորոնը, սակայն վերջնական արդյունքում ընտրվել է Մեյ Ֆեյնգոլդը։
«Kdam 2014» նախընտրական փուլի եզրափակչում հաղթել է «Same heart» (թարգմ․՝ «Նույն սիրտը») երգը, որը գրվել է անգլերեն և եբրայերեն (տեքստի և երաժշտության հեղինակ՝ Ռամի Թալմիդ)։
Մեյ Ֆեյնգոլդը ելույթ է ունեցել «Եվրատեսիլի» երկրորդ կիսաեզրափակչի առաջին հատվածում՝ երկրորդ համարի ներքո։ Նա ստացել է 19 միավոր և զբաղեցրել 14-րդ հորիզոնականը՝ չանցնելով եզրափակիչ։


== Ծանոթագրություններ ==
Արմինե Սարգսյան

Անվան այլ կիրառումների համար տե՛ս՝ Արմինե Սարգսյան (այլ կիրառումներ)Արմինե Խորենի Սարգսյան (դեկտեմբերի 16, 1959(1959-12-16), Երևան, Հայկական ԽՍՀ, ԽՍՀՄ), Երևանի պատմության թանգարանի տնօրեն, ազգագրագետ, պատմական գիտությունների թեկնածու, դոցենտ։


== Կենսագրություն ==
Ծնվել է 1959 թվականի դեկտեմբերի 16-ին Երևանում։ 1977 թ. ավարտել է Երևանի թիվ 115 միջնակարգ դպրոցը։ 1977-1982 թվականներին սովորել է Երևանի պետական համալսարանի պատմության ֆակուլտետում։ 1982 թվականից աշխատանքի է անցել Հայաստանի ազգագրության թանգարանում։ 1989 թվականին տեղափոխվել է Երևանի պատմության թանգարան` սկզբում որպես գիտաշխատող, ապա` գիտական գծով փոխտնօրեն, 2002 թվականից տնօրեն։ 2002 թ. պաշտպանել է թեկնածուական ատենախոսություն։ Հրատարակել է մի շարք գիտական հոդվածներ։ Հեղինակ է բազմաթիվ գիտահանրամատչելի աշխատանքների։ Բարեխիղճ աշխատանքի համար պարգևատրվել է ՀՀ վարչապետի (2005 թ.), Երևանի քաղաքապետի (2006 թ., 2007 թ.), մշակույթի նախարարի (2007 թ.) պատվոգրերով։ Անդամակցում է «Կամուրջ», «Թանգարանների բարեկամների ասոցացիա», «Պատմաբան շրջանավարտների միություն» հասարակական կազմակերպություններին։


== Երկեր ==
Երևանի նշանավոր ընտանիքները, մաս 1, Երևան, 2009, 240 էջ։


== Գրականություն ==
Երևանի պետական համալսարանի 90-ամյա պատմության ֆակուլտետը, խմբ. Էդիկ Գ. Մինասյան, Երևան, 2009, էջ 373։


== Պարգևներ ==
Մովսես Խորենացու մեդալ (2011)։


== Ծանոթագրություններ ==


== Արտաքին հղումներ ==
Հարցազրույց Արմինե Սարգսյանի հետ
Նովոնիկոլաևկա (գյուղ, Նովգորոդկովսկի շրջան)

Անվան այլ կիրառումների համար տե՛ս՝ ՆովոնիկոլաևկաՆովոնիկոլաևկա (ուկրաիներեն՝ Новомиколаївка), գյուղ Ուկրաինայի Կիրովոգրադի մարզի Նովգորոդկովսկի շրջանում։
2001 թվականի տվյալներով Նովոնիկոլաևկա գյուղում բնակվում էր 311 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մատվեևկա (գյուղ, Գոլովանևի շրջան)

Անվան այլ կիրառումների համար տե՛ս՝ ՄատվեևկաՄատվեևկա (ուկրաիներեն՝ Матвіївка), գյուղ Ուկրաինայի Կիրովոգրադի մարզի Գոլովանևի շրջանում։
2001 թվականի տվյալներով Մատվեևկա գյուղում բնակվում էր 6 մարդ։ Բնակավայրը զբաղեցնում է 0,744 կմ² տարածք։ Բնակչության խտությունը կազմում էր 8,06 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(328) Գուդրուն

(328) Գուդրուն (անգլ.՝ Gudrun), աստերոիդ աստերոիդների հիմնական գոտում։ Հայտնաբերվել է 1892 թվականի մարտի 18-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,109756 ա. մ., առավելագույնը մոտենում է 2,7788 ա. մ. հեռավորության վրա և հեռանում 3,4407 ա. մ.։ Արեգակի շուրջ մեկ ամբողջական պտույտ է կատարում 2003,03 երկրային օրվա ընթացքում, իր ուղեծրով շարժվելով միջինում 0,179728 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,12° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(328) Գուդրուն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4389) Դուրբին

(4389) Դուրբին (անգլ.՝ Durbin), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,913691 ա. մ., առավելագույնը մոտենում է 2,7027 ա. մ. հեռավորության վրա և հեռանում 3,1247 ա. մ.։ Արեգակի շուրջ մեկ ամբողջական պտույտ է կատարում 1816,62 երկրային օրվա ընթացքում, իր ուղեծրով շարժվելով միջինում 0,19817 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4389) Դուրբին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաջալի (Սեբաստիայի գավառ)

Անվան այլ կիրառումների համար տե՛ս՝ Բաջալի (այլ կիրառումներ)Բաջալի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին Հետո տարածաշրջանում բնակություն հաստատեցին քրդերը


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կլյուչ (այլ կիրառումներ)

Կլյուչ կարող է վերաբերվել.

Կլյուչ, քաղաք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորման համանուն համայնքում։
Կլյուչ, համայնք Բոսնիա և Հերցեգովինայի Բոսնիա և Հերցեգովինայի Դաշնություն վարչական կազմավորմում։
Կոմմունարովկա (այլ կիրառումներ)

Կոմմունարովկա, կարող է վերաբերել՝

Կոմմունարովկա - գյուղ, Ուկրաինայի Դոնեցկի մարզի Ստարոբեշևսկի շրջանում
Կոմմունարովկա - գյուղ, Ուկրաինայի Վիննիցայի մարզի Կալինովկայի շրջանում
Շչիտնիկի (գյուղ, Սմոլենսկի շրջան)

Շչիտնիկի (ռուս.՝ Щитники), գյուղ Ռուսաստանի Սմոլենսկի մարզի Սմոլենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գրեմբոսք

Գրեմբոսք (ֆր.՝ Grimbosq), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 277 մարդ, բնակչության խտությունը` 32.10 մարդ/կմ²։ Բնակավայրը զբաղեցնում է 8.63 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 17 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 179 աշխատունակ (15-64 տարեկան)  բնակիչ, որոնցից ակտիվ էին 139-ը, իսկ ոչ ակտիվները` 40։ Ակտիվության ցուցանիշը կազմում է 77,7 %։ 139 աշխատունակ մարդկանցից աշխատել է 130 անձ (68 տղամարդ և 62 կին)։ Գործազուրկ են եղել 9 անձ (5 տղամարդ և 4 կին)։ 40 անաշխատունակներից 9-ը եղել են աշակերտներ կամ ուսանողներ, 19-ը` թոշակառուներ, իսկ 12-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մատի (կոմունա)

Անվան այլ կիրառումների համար տե՛ս՝ Մատի (այլ կիրառումներ)Մատի  (իտալ․՝Mathi), կոմունա Իտալիայում, Պիեմոնտ մարզի Թուրին գավառում։
Բնակչությունը՝ 4.500 մարդ (2008 թվականի տվյալներով)։ Բնակչության խտությունը՝ 566 մարդ/կմ²։ Տարածքը՝ 7 կմ²։ Փոստային ինդեքս՝ 10075։ Հեռախոսային կոդ՝ 011։
Բնակավայրի հովանավորն է համարվում սուրբ Մաուրուսը։


== Ժողովրդագրություն ==
Բնակչության թվաքանակի փոփոխությունները.


== Եղբայր քաղաքներ ==
Արգենտինա Լաս Պարեխաս
Մալթա Մջառ


== Կոմունայի վարչակազմ ==
Հեռախոս։ 011 9261611
Էլեկտրոնային հասցե։ info@comune.mathi.to.it
Պաշտոնական կայք։ http://www.comune.mathi.to.it


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալեքսիս Նափ

Ալեքսիս Մերիզալդ Նափ (անգլ.՝ Alexis Merizalde Knapp, հուլիսի 31, 1989(1989-07-31), Avonmore, Վեստմորլենդ շրջան, Փենսիլվանիա, ԱՄՆ), ամերիկացի դերասանուհի։ Առավել հայտնի է «Նախագիծ X» և «Կատարյալ ձայն» ֆիլմերում խաղացած դերերով։ 


== Կենսագրություն ==
Ալեքսիս Կնափը ծնվել է 1989 թվականի հուլիսի 31-ին Փենսիլվանիա նահանգի Ավոնմորե քաղաքում։ Ունի երկու եղբայր։


== Կարիերա ==
18 տարեկան հասակում Կնափը տեղափոխվել է Լոս Անջելես, որտեղ նախքան կինոյում նկարահանվելը աշխատել է որպես մոդել։ Առաջին անգամ հայտնվել է «Սիրո բանաձև ամուսնության գերիների համար» և «Փերսի Ջեքսոնը և որոտներ գողացողը» ֆիլմերի էպիզոդիկ դերերում։ 2012 թվականին Ալեքսիս դերով նկարահանվել է «Նախագիծ X» ֆիլմում, որից հետո հայտնի դառնալով` նկարահանվել է նաև «Կատարյալ ձայն» ֆիլմում։ Կնափը նաև որպես հրավիրված աստղ հայտնվել է «Սուպեր ուրախ երեկո» սերիալում, որի դերասանուհին և սցենարիստը եղել են նրա գործընկերները՝ Ռեբել Ուիլսոնը և Աննա Քեմփը։ Կնափը նաև Մայլի Սայրուսի հետ միասին նկարահանվել է «Գաղտնի գործակալ» ֆիլմի գլխավոր դերում։ 
2013 թվականին Ալեքսիսը «Ստորին հարկ» հեռուստասերիալի պիլոտային թողարկումներում խաղացել է Ջենիֆերի գործընկերոջ՝ Թորի դերը, որը միշտ ուշանում էր աշխատանքից։ Ինչպես նաև նկարահանվել է «Cinnamon Girl» սերիալում, մինչ նրա փակվելը։


== Անձնական կյանք ==
Կնափը 2010 թվականի ամռանից սկսել է հանդիպել Ռայան Ֆիլիպի հետ, սակայն նույն թվականի սեպտեմբերին բաժանվել է նրանից։ Բաժանումից հետո Կնափը պարզել է, որ հղի է։ 2011 թվականի հուլիսի 1-ին ծնվել է նրա դուստրը՝ Կայլանի Մերիզալդե Ֆիլիպ Կնափը։ Ֆիլիպը երեխայի ծննդյան ժամանակ ներկա է գտնվել։ 


== Ֆիլմագրություն ==


== Ծանոթագրություններ ==
Անտագոնիզմ (հասարակություն)

Անվան այլ կիրառումների համար տե՛ս՝ Անտագոնիզմ (այլ կիրառումներ)
Անտագոնիզմ (հունարեն antagonistes – հակառակորդ), հակասությունների հիմնական տեսակները, տիպերը, որոնք բնորոշ են հասարակության զարգացման համար տարբեր պատմական պայմաններում։


== Անտագոնիստական հակասություններ ==
Անտագոնիստական հակասությունները շահագործողական հասարակության հասարակական հարաբերություններին հատուկ այն հակասություններն են, որոնց հիմքում ընկած են թշնամական դասակարգերի, խմբերի, ուժերի անհաշտելի շահերը։ Այդ կարգի հակասությունները լուծվում են հեղափոխական դասակարգային պայքարի ու սոցիալական հեղափոխության միջոցով, որը փոխում է տվյալ հասարակարգը։ Անտագոնիստական հակասությունների բնորոշ գիծն այն է, որ իրենց զարգացման ընթացքում նրանք սրվում են, խորանում են և նրանց միջև պայքարը հասնում է սուր կոնֆլիկտի։


== Ոչ անտագոնիստական հակասություններ ==
Ոչ անտագոնիստական հակասությունները արտահայտվում են ոչ թե թշնամական դասակարգերի, այլ այնպիսի դասակարգերի, սոցիալական խմբերի հակասությունները, որոնց հատուկ է արմատական շահերի ընդհանրությունը։ Այդպիսի հակասությունների բնորոշ գիծն այն է, որ դրանք իրենց զարգացման մեջ չեն վերածվում անպայման թշնամական հակադրության և նրանց միջև պայքարը չի հասնում կոնֆլիկտի։ Նման հակասությունների օրինակ կարող են ծառայել այն հակասությունները, որ գոյություն ունեն բանվոր դասակարգի, որպես սոցիալիզմի կրողի, և գյուղացիության, որպես մանր սեփականատերերի դասակարգի, միջև։ Ոչ անտագոնիստական հակասությունները հաղթահարվում են այդ հակասություններն առաջացնող տնտեսական, սոցիալական և այլ պայմանների աստիճանական ու պլանաչափ վերափոխման միջոցով։
Ե՛վ անտագոնիստական, և՛ ոչ անտագոնիստական հակասություններն, ինչպես ամեն մի այլ հակասություն, լուծվում են նաև հնի դեմ նորի, հետամնացի դեմ առաջավորի, պահպանողականի դեմ հեղափոխական պայքարի միջոցով։ Հակասությունների բնույթի, բովանդակության փոփոխության հետ փոխվում են միայն նրանց լուծման ձևերը։


== Գրականություն ==
Փիլիսոփայական բառարան 1975 թ․, էջ 19
Կորշունի (այլ կիրառումներ)

Կորշունի, կարող է վերաբերել՝

Կորշունի - գյուղ Ռուսաստանի Սմոլենսկի մարզի Ուգրանսկի շրջանի կազմում։
Կորշունի - գյուղ Ռուսաստանի Սմոլենսկի մարզի Վյազեմսկի շրջանի կազմում։